CELEX: 62015TN0206
Language: el
Date: 2015-04-23 00:00:00
Title: Υπόθεση T-206/15: Προσφυγή της 23ης Απριλίου 2015 — Intercon κατά Επιτροπής

6.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/24
            
         Προσφυγή της 23ης Απριλίου 2015 — Intercon κατά Επιτροπής
   (Υπόθεση T-206/15)
   (2015/C 221/33)
   Γλώσσα διαδικασίας: η πολωνική
   
      Διάδικοι
   
   
      Προσφεύγουσα: Intercon Sp. z o.o (Łódź, Πολωνία) (εκπρόσωπος: B. Eger, δικηγόρος)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να διαπιστώσει ότι τα ποσά που κατέβαλε η Ευρωπαϊκή Επιτροπή για τη συμμετοχή της στο σχέδιο το οποίο αφορά η σύμβαση VPH2-224635 συνιστούν επιλέξιμες δαπάνες υπό την έννοια του άρθρου II.14 των γενικών όρων της συμβάσεως, οπότε η προσφεύγουσα δεν υποχρεούται στην επιστροφή τους,
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα,
            
         
               —
            
            
               να αναστείλει την εκτέλεση της προσβαλλομένης αποφάσεως.
            
         
      Ισχυρισμοί και κύρια επιχειρήματα
   
   Προς στήριξη της προσφυγής της η προσφεύγουσα προβάλλει έναν μόνο λόγο, που αντλείται από παραβίαση της αρχής της αμοιβαίας καλόπιστης στάσεως των συμβαλλομένων και της αρχής της εμπιστοσύνης των επιχειρηματιών στην Επιτροπή.
   
               —
            
            
               Η Επιτροπή δεν έλαβε υπόψη τις παρατηρήσεις και τα έγγραφα που υπέβαλε η δικαιούχος με έγγραφο της 14ης Αυγούστου 2014. Στο πλαίσιο αυτό, η Επιτροπή στηρίχθηκε στο άρθρο 22.II.5 του παραρτήματος ΙΙ της Συνθήκης, το οποίο της παρέχει τη δυνατότητα να αγνοεί δηλώσεις και αποδεικτικά στοιχεία που υποβάλλονται εκπρόθεσμα. Ωστόσο, η ενέργεια αυτή, ενόψει του γεγονότος ότι η ίδια η Επιτροπή κάλεσε την παραλήπτρια να υποβάλει εκ νέου τις παρατηρήσεις της, δεν ήταν νόμιμη. Στην περίπτωση αυτή, το γεγονός ότι ουδόλως ελήφθησαν υπόψη τα νέα στοιχεία και τα σχόλια που υποβλήθηκαν συνιστά κατάφωρη παραβίαση της αρχής της αμοιβαίας καλόπιστης στάσεως των αντισυμβαλλομένων και της αρχής της εμπιστοσύνης των επιχειρηματιών στην Επιτροπή.